[{"text_idx": "#000002", "text": "18. veebruaril kiitis Maailma Purjetamisliidu no\u0303ukogu heaks regattide komisjoni ettepaneku panna 2024. aasta Olu\u0308mpiama\u0308ngude osas u\u0308mbervaatamisele ja\u0308rgmised distsipliinid: meeste purjelaud RS:X, naiste purjelaud RS:X, meeste raskekaalu u\u0308hepaat Finn, meeste kahepaat 470, naiste kahepaat 470."}, {"text_idx": "#000003", "text": "Maailma Purjetamisliit la\u0308htub no\u0303ukogu poolt 2017 aastakonverentsil vastu vo\u0303etud 2024 OM-distsipliinide valimisel ja\u0308rgmistest po\u0303himo\u0303tetest:\n\u2013 saavutada distsipliinide ja sportlaste arvu osas sugudevaheline vo\u0303rdsus;\n\u2013 kaasata 2 vo\u0303i 4 segadistsipliini;\n\u2013 pakkuda Rahvusvahelisele Olu\u0308mpiakomiteele (ROK) ja OM-ile parimat vo\u0303imalikku va\u0308a\u0308rtust ning tugevdada purjetamise positsiooni OM-il;\n\u2013 kindlustada erinevate fu\u0308u\u0308siliste eeldustega meestele ja naistele vo\u0303imalused vo\u0303istlemiseks;\n\u2013 kaasata nii universaalseid distsipliine kui purjetamise innovaatilisust ja spordi mitmekesisust demonstreerivaid distsipliine."}, {"text_idx": "#000005", "text": "ROK on vo\u0303tnud suuna liikuda OM-il spordipo\u0303hise programmi juurest distsipliinipo\u0303hise programmi juurde ning uude paradigmasse kuuluvad distsipliinid peavad omama \u201eunikaalset ka\u0308ekirja\u201d vo\u0303i \u201eva\u0308ljana\u0308gemist ja tunnetust\u201d, mis on hoomatav nii laiemale publikule ja meediale kui ka spordiga la\u0308hemalt seotud inimestele. Kui Maailma Purjetamisliit ei suuda pakkuda 2024 Pariisi OM-il ROK-ile va\u0308lja parimat vo\u0303imalikku distsipliinide kombinatsiooni, vo\u0303ib eeldada, et edaspidi ootab purjetamist ees nii ja\u0308rjekordne sportlaste kui ka distsipliinide arvu va\u0308hendamine."}, {"text_idx": "#000006", "text": "Viie nimetatud distsipliini u\u0308levaatamisele panemine peaks Maailma Purjetamisliidule andma piisavalt paindlikkust va\u0308ljatoodud eesma\u0308rkide saavutamiseks. Samas leiab Maailma Purjetamisliit, et 2024 OM-i kavas peaksid kindlasti olema ja\u0308rgmised 3 po\u0303hilist, spordiala jaoks globaalsest perspektiivist fundamentaalset distsipliini: u\u0308hepaat (mehed ja naised), kahepaat (mehed ja naised) ning segadistsipliin. Praegust ku\u0308mmet OM-distsipliini nende universaalsuse, innovaatilisuse, noortesuunalise atraktiivsuse, mitmekesisuse ja meediaatraktiivsuse aspektidest la\u0308htudes po\u0303hjalikult la\u0308bi vaadates jo\u0303uti seisukohale, et kolme po\u0303hilist distsipliinitu\u0308u\u0308pi esindavad ko\u0303ige paremini ning ja\u0308tkavad muutmata kujul 2024 OM purjeregatil ja\u0308rgmised distsipliinid: meeste u\u0308hepaat Laser, naiste u\u0308hepaat Laser Radial, meeste kahene skiff 49er, naiste kahene skiff 49erFX ja kahene segapaat katamaraan Nacra 17."}, {"text_idx": "#000007", "text": "Ka\u0308esoleva aasta maikuus teeb Maailma Purjetamisliit otsuse, mis u\u0308mbervaatamisele pandud distsipliinidega edasi saab."}]